b'\n_START_ARTICLE_\nKamen v Podjuni\n_START_SECTION_\nKultura in znamenitosti\n_START_PARAGRAPH_\nVas je kulturnozgodovinsko posebej zanimiva, ker pridejo v njenih \xc5\xa1egah in navadah \xe2\x80\x93 zlasti v metanju kr\xc5\xbeejev v \xc4\x8dast sv. Liharde Kamenske \xe2\x80\x93 do izraza \xc5\xa1tevilni elementi slovenske kulturne in pravne zgodovine, ter preko procesov inkulturacije tudi \xc5\xa1tevilni tuji elementi (\xc4\x8da\xc5\xa1\xc4\x8denje Liharde povzame gr\xc5\xa1ko in rimsko pomladno verovanje boginj Ceres in Demeter). V legendi o sv. Lihardi Kamenski imamo celo elemente karantanskega prava, saj je podarila svojemu sinu 5 slovanskih hub.\n_START_SECTION_\nSlovensko nare\xc4\x8dje\n_START_PARAGRAPH_\nLokalna govorica spada pod ro\xc5\xbeansko nare\xc4\x8dje , ki je nare\xc4\x8dje slovenskega jezika  in  ki spada v koro\xc5\xa1ko nare\xc4\x8dno skupino.\n_START_SECTION_\nKatoli\xc5\xa1ka cerkvica \xc5\xa0marjeta na pokopali\xc5\xa1\xc4\x8du\n_START_PARAGRAPH_\nKatoli\xc5\xa1ka cerkvica na pokopali\xc5\xa1\xc4\x8du je posve\xc4\x8dena sv. Margareti Antiohejski, \xc5\xa0marjeti in je prav tako romanskega izvora s kasnej\xc5\xa1imi spremembami. V baro\xc4\x8dnem glavnem oltarju se nahaja kip sv. Margarete ter dva stranska kipa. Na ju\xc5\xbenem notranjem zidu so ostanki gotske poslikave s freskami.\n_START_SECTION_\nKoro\xc5\xa1ki kri\xc5\xbeev pot\n_START_PARAGRAPH_\nPosamezne postaje koro\xc5\xa1kega kri\xc5\xbeevega pota, ki vodi iz doline k  \xc5\xbeupnijski cerkvi so ustvarili sodobni umetniki.\n_START_SECTION_\nZnamenja\n_START_PARAGRAPH_\nPosebno zanimiva sta veliko in malo  Lihardino znamenje na vasi.\n_START_SECTION_\n\xc5\xa0ege in navade\n_START_PARAGRAPH_\nMetanje \xc5\xa1tru\xc4\x8dejev ali kr\xc5\xbeejev se obhaja vsako prvo nedeljo v februarju pred \xc5\xbeupnijsko cerkvijo. \xc5\xa0ega se navezuje na milostno delo svete  Liharde Kamenske.  Ohranjena je tudi posebna slovenska ljudska pesem o Lihardi Kamenski.\n_START_SECTION_\nPromet\n_START_PARAGRAPH_\nKamen v Podjuni dose\xc5\xbeemo tako po cesti kot z vlakom._NEWLINE_Postaja \xe2\x80\x9eTinje-Kamen  se nahaja na \xc5\xbeelezni\xc5\xa1ki progi Celovec - Pliberk._NEWLINE_Glavna cesta pa povezuje \xc5\xa0kocjan v Podjuni in Galicijo.'